मिशन तंदरुस्त पंजाब के तहत नगर कौंसिल शामचौरासी द्वारा जनता को खुले में शौचालय न करने के लिए जागरूक किया जा रहा है। रीजनल डिप्टी डायरेक्टर निकाय विभाग डॉ. संजीव कुमार शर्मा ने बताया कि जनता को जागरूक करके खुले में शौचालय न जाने के लिए प्रेरित किया जा रहा है। यहां ज्वाइंट डिप्टी डायरेक्टर निकाय विभाग परमजीत सिंह, सुपरिंटेंडेंट मनजीत कौर, ईओ सिमरन, प्रियंका अग्रवाल, राखी राणा, ओंकार सिंह, अमन कुमार मौजूद थे। इसके अलावा नगर कौंसिल दसूहा ने मियाणी रोड नजदीक फ्लाईओवर के दोनों तरफ अवैध तौर पर लगाए 80 से ज्यादा बैनर, फ्लेक्स बोर्ड और होर्डिंग हटवाए। नगर पंचायत माहिलपुर ने पॉलीथिन की बिक्री करने वाले दुकानदारों की चेकिंग की। 8 लोगों के चालान काट 2200 रुपए जुर्माना वसूला गया।